CELEX: 32019L0369
Language: hu
Date: 2018-12-13 00:00:00
Title: A Bizottság (EU) 2019/369 felhatalmazáson alapuló irányelve (2018. december 13.) a 2004/757/IB tanácsi kerethatározat mellékletének a kábítószer fogalommeghatározása új pszichoaktív anyagokkal való kiegészítése céljából történő módosításáról

7.3.2019   
               
               
                  HU
               
               
                  Az Európai Unió Hivatalos Lapja
               
               
                  L 66/3
               
            
         A BIZOTTSÁG (EU) 2019/369 FELHATALMAZÁSON ALAPULÓ IRÁNYELVE
         (2018. december 13.)
         a 2004/757/IB tanácsi kerethatározat mellékletének a kábítószer fogalommeghatározása új pszichoaktív anyagokkal való kiegészítése céljából történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 2004/757/IB tanácsi kerethatározatnak a kábítószer fogalommeghatározása új pszichoaktív anyagokkal való kiegészítése céljából történő módosításáról és a 2005/387/IB tanácsi határozat hatályon kívül helyezéséről szóló, 2017. november 15-i (EU) 2017/2103 európai parlamenti és tanácsi irányelvre (1) és különösen annak 3. cikke (3) bekezdésére,
         mivel:
         
                     (1)
                  
                  
                     A 2004/757/IB tanácsi kerethatározat (2) melléklete tartalmazza azon anyagok listáját, amelyek a kábítószernek az említett kerethatározat 1. cikke 1. pontjának b) alpontja szerinti fogalommeghatározása alá tartoznak.
                  
               
                     (2)
                  
                  
                     A melléklettel az (EU) 2017/2103 irányelv egészítette ki a 2004/757/IB kerethatározatot. A melléklet felsorolja az összes olyan új pszichoaktív anyagot, amelyet az (EU) 2017/2103 irányelv elfogadását megelőzően vetettek alá ellenőrzési intézkedéseknek és vontak büntetőjogi szankciók alá a 2005/387/IB tanácsi határozat (3) értelmében.
                  
               
                     (3)
                  
                  
                     Az (EU) 2017/2103 irányelv 2018. november 23-ával hatályon kívül helyezte a 2005/387/IB határozatot. Az (EU) 2017/2103 irányelv elfogadása és 2018. november 23. között öt új pszichoaktív anyagot vetettek alá ellenőrzési intézkedéseknek és vontak büntetőjogi szankciók alá a 2005/387/IB tanácsi határozat értelmében. Ezek az új pszichoaktív anyag azonban még nem szerepelnek a 2004/757/IB kerethatározat mellékletében.
                  
               
                     (4)
                  
                  
                     Így a 2005/387/IB határozat hatályon kívül helyezése miatt a következő új pszichoaktív anyagokkal ki kell egészíteni a 2004/757/IB kerethatározat mellékletét:
                     
                                 a)
                              
                              
                                 az (EU) 2017/2170 tanácsi végrehajtási határozattal (4) ellenőrzési intézkedéseknek alávetett N-fenil-N-[1-(2-feniletil)piperidin-4-il]-furán-2-karboxamid (furanilfentanil);
                              
                           
                                 b)
                              
                              
                                 az (EU) 2018/747 tanácsi végrehajtási határozattal (5) ellenőrzési intézkedéseknek alávetett N-(1-amino-3,3-dimetil-1-oxobután-2-il)-1-(ciklohexil-metil)-1H-indazol-3-karboxamid (ADB-CHMINACA);
                              
                           
                                 c)
                              
                              
                                 az (EU) 2018/748 tanácsi végrehajtási határozattal (6) ellenőrzési intézkedéseknek alávetett 1-(4-ciano-butil)-N-(2-fenilpropán-2-il)-1H-indazol-3-karboxamid (CUMYL-4CN-BINACA);
                              
                           
                                 d)
                              
                              
                                 az (EU) 2018/1463 tanácsi végrehajtási határozattal (7) ellenőrzési intézkedéseknek alávetett N-fenil-N-[1-(2-feniletil)piperidin-4-il]ciklopropán-karboxamid (ciklopropil-fentanil) és 2-metoxi-N-fenil-N-[1-(2-feniletil)piperidin-4-il]acetamid (metoxiacetil-fentanil).
                              
                           
               
                     (5)
                  
                  
                     Írországra nézve az (EU) 2017/2103 irányelv kötelező, ezért részt vesz ennek a felhatalmazáson alapuló irányelvnek az elfogadásában és alkalmazásában.
                  
               
                     (6)
                  
                  
                     Az Egyesült Királyságra nézve az (EU) 2017/2103 irányelv nem kötelező, ezért nem vesz részt ennek a felhatalmazáson alapuló irányelvnek az elfogadásában és alkalmazásában, az rá nézve nem kötelező és nem alkalmazandó.
                  
               
                     (7)
                  
                  
                     Dániára nézve az (EU) 2017/2103 irányelv nem kötelező, ezért nem vesz részt ennek a felhatalmazáson alapuló irányelvnek az elfogadásában és alkalmazásában, az rá nézve nem kötelező és nem alkalmazandó.
                  
               
                     (8)
                  
                  
                     A 2004/757/IB kerethatározatot ezért ennek megfelelően módosítani kell,
                  
               ELFOGADTA EZT AZ IRÁNYELVET:
         
            1. cikk
            A 2004/757/IB kerethatározat módosítása
            A 2004/757/IB kerethatározat mellékletében szereplő lista a következőkkel egészül ki:
            
               
                           „13.
                        
                        
                           Az (EU) 2017/2170 tanácsi végrehajtási határozatban (*1) említett N-fenil-N-[1-(2-feniletil)piperidin-4-il]-furán-2-karboxamid (furanilfentanil).
                        
                     
                           14.
                        
                        
                           Az (EU) 2018/747 tanácsi végrehajtási határozatban (*2) említett N-(1-amino-3,3-dimetil-1-oxobután-2-il)-1-(ciklohexil-metil)-1H-indazol-3-karboxamid (ADB-CHMINACA).
                        
                     
                           15.
                        
                        
                           Az (EU) 2018/748 tanácsi végrehajtási határozatban (*3) említett 1-(4-ciano-butil)-N-(2-fenilpropán-2-il)-1H-indazol-3-karboxamid (CUMYL-4CN-BINACA).
                        
                     
                           16.
                        
                        
                           Az (EU) 2018/1463 tanácsi végrehajtási határozatban (*4) említett N-fenil-N-[1-(2-feniletil)piperidin-4-il]ciklopropán-karboxamid (ciklopropil-fentanil) és 2-metoxi-N-fenil-N-[1-(2-feniletil)piperidin-4-il]acetamid (metoxiacetil-fentanil).
                        
                     
         
         
            2. cikk
            Átültetés
            
               (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2019. szeptember 7-ig megfeleljenek. A tagállamok azonban hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy a 2004/757/IB kerethatározat melléklete ezen irányelv 1. cikkében említett 16. pontjának 2019. szeptember 29-ig megfeleljenek. E rendelkezések szövegét haladéktalanul megküldik a Bizottság számára.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
            
            
               (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
            
         
         
            3. cikk
            Hatálybalépés
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.
         
         
            4. cikk
            Ennek az irányelvnek a Szerződéseknek megfelelően a tagállamok a címzettjei.
         
         
            Kelt Brüsszelben, 2018. december 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 305., 2017.11.21., 12. o.
         
         
            (2)  A Tanács 2004/757/IB kerethatározata (2004. október 25.) a tiltott kábítószer-kereskedelem területén a bűncselekmények tényállási elemeire és a büntetésekre vonatkozó minimumszabályok megállapításáról (HL L 335., 2004.11.11., 8. o.).
         
            (3)  A Tanács 2005/387/IB határozata (2005. május 10.) az új pszichoaktív anyagokra vonatkozó információcseréről, kockázatértékelésről és ellenőrzésről (HL L 127., 2005.5.20., 32. o.).
         
            (4)  A Tanács (EU) 2017/2170 végrehajtási határozata (2017. november 15.) az N-fenil-N-[1-(2-feniletil)piperidin-4-il]-furán-2-karboxamid (furanilfentanil) ellenőrzési intézkedéseknek való alávetéséről (HL L 306., 2017.11.22., 19. o.).
         
            (5)  A Tanács (EU) 2018/747 végrehajtási határozata (2018. május 14.) az N-(1-amino-3,3-dimetil-1-oxobután-2-il)-1-(ciklohexil-metil)-1H-indazol-3-karboxamid (ADB-CHMINACA) új pszichoaktív anyag ellenőrzési intézkedéseknek való alávetéséről (HL L 125., 2018.5.22., 8. o.).
         
            (6)  A Tanács (EU) 2018/748 végrehajtási határozata (2018. május 14.) az 1-(4-ciano-butil)-N-(2-fenilpropán-2-il)-1H-indazol-3-karboxamid (CUMYL-4CN-BINACA) új pszichoaktív anyag ellenőrzési intézkedéseknek való alávetéséről (HL L 125., 2018.5.22., 10. o.).
         
            (7)  A Tanács (EU) 2018/1463 végrehajtási határozata (2018. szeptember 28.) az N-fenil-N-[1-(2-fenil-etil)piperidin-4-il]ciklopropán-karboxamid (ciklopropil-fentanil) és a 2-metoxi-N-fenil-N-[1-(2-feniletil)piperidin-4-yl]acetamid (metoxiacetil-fentanil) új pszichoaktív anyagok ellenőrzési intézkedéseknek való alávetéséről (HL L 245., 2018.10.1., 9. o.).